মরু সবুজায়ন

সবুজায়ন বর্তমান পৃথিবীর জন্য খুবই গুরুত্বপূর্ণ ও উপযোগী একটি পদ্ধতি। বর্তমান পৃথিবী মরুময়তার দিকে ধাবিত হচ্ছে। যা পৃথিবীর সকল জীবকূলের জন্য খুবই মারাত্মক পরিণতি ডেকে আনবে। ক্রমাগত হারে বৃক্ষনিধন আমাদের পৃথিবীকে মরুময় করে তুলছে। পৃথিবীর বিভিন্ন দেশ বিশেষ করে জনসংখ্যাবহুল দেশ গুলো অধিকহারে বৃক্ষ নিধন করার কারণে সেসব দেশের মোট বনভূমির পরিমাণ ক্রমাগত হারে হ্রাস পাচ্ছে যা প্রাণীর জীবনধারণের জন্য হুমকিস্বরূপ। মানুষ বসত বাড়ির জন্য, শিল্প কারখানার জন্য এবং তার নিত্য প্রয়োজনীয় অন্যান্য প্রতিষ্ঠান গড়ে তোলার জন্য প্রতিনিয়ত বনভূমি ধ্বংস করছে । জাতিসংঘের খাদ্য ও কৃষি সংস্থা (FAO) the state of the world's forests 2020 নামে প্রতিবেদন প্রকাশ করে। পৃথিবীর মোট ভূভাগের প্রায় পঁচিশ ভাগ বনভূমি থাকা প্রয়োজন। কিন্তু সেখানে ১৭ ভাগেরও কম বনভূমি রয়েছে। FAO প্রতিবেদন অনুযায়ী বিশ্বের মোট ভূমির ৩০.৪ শতাংশ বনভূমি। বিশ্বের সমগ্র বনভূমির আয়তন হচ্ছে ৪.০৬ বিলিয়ন হেক্টর। এরমধ্যে কেবলমাত্র রাশিয়াতেই বনভূমির আয়তন হচ্ছে ৮১৫ মিলিয়ন হেক্টর। দ্বিতীয় অবস্থানে রয়েছে ব্রাজিল। মোট বনভূমির আয়তন ৪৯৭ মিলিয়ন হেক্টর। এর পরপরই আছে কানাডা, ৩৪৭ মিলিয়ন হেক্টর, যুক্তরাষ্ট্র ৩১০ মিলিয়ন হেক্টর, চীন ২২০ মিলিয়ন হেক্টর, অস্ট্রেলিয়া ১৩৪ মিলিয়ন হেক্টর, গণতান্ত্রিক কঙ্গো প্রজাতন্ত্র ১২৬ মিলিয়ন হেক্টর,ইন্দোনেশিয়া ৯২ মিলিয়ন হেক্টর, পেরু ৭২ মিলিয়ন হেক্টরএবং ভারত ৭২ মিলিয়ন হেক্টর। উপরিউক্ত নাম গুলোর প্রতি দৃষ্টিপাত করলে একটি জিনিস খুবই স্পষ্ট হয়ে ওঠে এই নাম গুলোর ভেতর মধ্যপ্রাচ্যের কোন দেশই নেই। যা আমাদের কঠিন বাস্তবতাকে আবারও সামনে নিয়ে আসে। এটি প্রমাণ করে আমাদের মোট পৃথিবীর বনভূমির পরিমাণ গড় বনভূমির তুলনায় স্বাভাবিকের চেয়ে বেশি পরিমাণে থাকলেও পৃথিবীর সব জায়গায় সেটি সমানভাবে নেই।

মানববসতি এবং কৃষিজমির প্রয়োজনে ধ্বংস করা হচ্ছে সবুজের লীলাভূমি, জানিয়েছে জাতিসংঘের খাদ্য এবং কৃষি সংস্থা বা এফএও৷

এফএওর এক প্রতিবেদনে জানানো হয়েছে, বিশ্বব্যাপী বন ধ্বংসের এই ঘটনা এখনও আশঙ্কাজনক৷ বিশ্বের প্রায় সবকটি দেশের উপর চালিত সমীক্ষার ভিত্তিতে এই প্রতিবেদনটি প্রণয়ন করা হয়৷ এ বিষয়ে এফওএর ফরেস্ট্রি বিভাগের পরিচালক এডুয়ার্ডো রজার্স জানান, আমরা এই প্রথমবারের মত এমন একটি সম্পূর্ণ চিত্র পেলাম যেখানে দেখা গেছে জাতীয় এবং আন্তর্জাতিক নানা পদক্ষেপের কারণে বন ধ্বংসের পরিমাণ হ্রাস পেয়েছে৷ যদিও এর হার এখনও অনেক দেশে আশঙ্কাজনক রয়ে গেছে৷ তিনি আশা প্রকাশ করে বলেছেন, বন বাঁচাতে দেশগুলোকে আরও বাস্তবমুখী নানা প্রকল্প গ্রহণ করতে হবে।

এফওএর প্রতিবেদনে বলা হয়েছে, ব্রাজিল এবং ইন্দোনেশিয়ায় নব্বই এর দশকে যে হারে বন উজাড় হচ্ছিলো, এরপরের দশকে সেই হার অনেক কমে গেছে৷ চীন, ভারত, মার্কিন যুক্তরাষ্ট্র এবং ভিয়েতনামে বৃক্ষ রোপণ কর্মসূচি এবং নতুন নতুন জায়গায় বন সৃজনের মাধ্যমে ভিন্ন এক মাত্রা যোগ করেছে৷ এই আন্দোলনের ফলে বছরে প্রায় ৭০ লাখ হেক্টর নতুন বন সৃষ্টি হচ্ছে৷ ইউরোপের দেশগুলোও বন সৃজনের কাজে এগিয়ে যাচ্ছে সাফল্যের সঙ্গে৷

হিসাবে দেখা গেছে, বিশ্বব্যাপী বনভূমির পরিমাণ এখন প্রায় ৪.০৬ বিলিয়ন হেক্টর যা কিনা পৃথিবীর মোট ভুমির ৩০.৮ শতাংশ৷

গত এক দশকে সবচেয়ে বেশি বনভূমি হারিয়েছে দক্ষিণ অ্যামেরিকা এবং আফ্রিকার দেশগুলো৷ এর পরিমাণ প্রায় ৭ দশমিক ৪ মিলিয়ন হেক্টর৷ এশিয়ার দেশগুলোতে কমেছে ২ দশমিক ২ মিলিয়ন হেক্টর বনভূমি৷

এরকম চলতে থাকলে আগামী ১-২ দশক পর এই পৃথিবীর অর্ধেকেরও বেশি এলাকা মরুভূমিতে পরিণত হবে, যা আমাদের জন্য খুবই ভয়ঙ্কর হতে পারে। এই অবস্থা থেকে মুক্তি পেতে হলে আমাদেরকে মরুভূমি প্রধান মধ্যপ্রাচ্যের দেশগুলোতে বনায়ন কার্যক্রম চালাতে হবে।

মরুভূমি শব্দটার সাথে যেন মিশে আছে বালুময় জনমানবহীন এক বিস্তীর্ণ প্রান্তরের ছবি। কিন্তু মরুভূমি  শুধু বালুময় নয়, হতে পারে বরফে ভরা, পাথর বা নুড়ি পাথরে ভরা বিস্তীর্ণ কোন এক এলাকা। মূলত ৫ শতাংশের কম জীববৈচিত্র্য কোন অঞ্চলে থাকলে তাকে মরুভূমি বলা হয়। সে হিসেবে মরুভূমির মধ্যে পড়ে আফ্রিকার সাহারা মরুভূমি, অ্যান্টার্টিকার বিস্তীর্ণ বরফঅঞ্চল আর বলিভিয়ার সালার দে উয়ুনি, যেটা কিনা পৃথিবীর বৃহত্তম লবণ মরুভূমি।মরুভূমির পরিবেশ দিনে সাধারণত গরম এবং শুষ্ক থাকে। তবে ঠাণ্ডা, রুক্ষ আর লবণাক্ত কোন বিশালাকার এলাকাকেও মরুভূমিই বলা হয়ে থাকে। মরুভূমির এতো রকমভেদ থাকলেও সব মরুভূমির ক্ষেত্রেই জিনিস একই, সেটি হচ্ছে মরুভূমিতে প্রাণী বা উদ্ভিদের বেঁচে থাকা বা অস্তিত্ব টিকিয়ে রাখা খুবই কষ্টের। কিন্তু তারপরও এখানে বৈচিত্র্যময় এক জীববৈচিত্র্য গড়ে উঠে যেখানে গিরগিটি থেকে শুরু করে মানুষ, গাছপালাসহ প্রায় সবই থাকে।পৃথিবীর প্রায় ৩০মিলিয়ন বর্গকিলোমিটার অঞ্চল মরুভূমি, যেখানে অসংখ্য প্রাণী ঘুরে বেড়ায় আর বেঁচে থাকে। কিছু কিছু মরুভূমিতে গাছ জন্মায়, মরূদ্যান গড়ে উঠে।আবার অনেক মরুভূমিতে মানুষ ঘরবাড়ি বানিয়েছে, এমনকি লোকালয়ও গড়ে তুলেছে। মরুভূমিতে ঘুরলে দেখা মিলবে গিরগিটি, সাপ, উট, হাতি, মাছ, গাধা আর মানুষের। এদের কাছে মরুভূমি কোন রুক্ষ বা কর্কশ জায়গা নয়, বরং এটা তাদের আবাসস্থল।মরুভূমি বসবাসের জন্য অত্যন্ত অনুপয়োগী। মরুভূমির দিন ও রাতের তাপমাত্রার মধ্যে পার্থক্য খুব বেশি হয়। দিনে তাপমাত্রা অনেক বৃদ্ধি পায় রাতে সেই তাপমাত্রা আবার অনেক কমে যায়। ।একসময় মরুভূমিগুলো বড় বড় পাথরে অস্তিত্ব ছিল। দিন ও রাতের মধ্যে তাপমাত্রার এই ব্যাপক তারতম্যের ফলে এসব পাথর প্রতিদিনই সংকোচন ও প্রসারিত হতে থাকে এবং গায়ে ফাটল দেখা দেয়। লক্ষ লক্ষ বছর ধরে এই প্রক্রিয়া চলতে থাকলে বৃহৎ পাথরখন্ডগুলো ক্রমেই ভেঙে ক্ষুদ্রাতিক্ষুদ্র অংশে বিভক্ত হয়ে বালুকণার আকার ধারণ করে। সাহারা মরুভূমি হল পৃথিবীর বৃহত্তম মরু এলাকা। মরুভূমিতে মরীচিকা দেখা যায় যা পর্যটকদের প্রায়শই বিভ্রান্তের মধ্যে ফে‌লে।মরুভূমির আবহাওয়া অত্যন্ত রূক্ষ হওয়ায় এখানে স্বাভাবিক গাছপালার অস্তিত্ব নেই। খরা সহিষ্ণু কিছু কাঁটা ও ঝোপ জাতীয় গাছ এখানে জন্মায়। এসব গাছপালার শিকড় মাটির অনেক নিচে প্রবেশ করে জল সংগ্রহ করতে পারে। হাজার হাজার বছর ধরে মরুভূমিতে লুকিয়ে আছে নানা রহস্য। কৌতূহলী মানুষও এই রহস্যের পেছনে ছুটছে। দেখা মিলেছে লবণের পাহাড়ের যেখানে বৃষ্টি হয়নি গত ৪০০ বছরেও। কোথাও দেখা গেছে ক্রপ সার্কেল। নীল মানুষেরা এখনো মরুর বুকে জীবন কাটায়। এমনই রোমাঞ্চে ভরা মরুভূমি।

র‍্যাংকনামমরুভূমিরর ধরনক্ষেত্রফল
(বর্গ কিলোমিটার)ক্ষেত্রফল
(বর্গ মাইল)অবস্থান১অ্যান্টার্কটিকামেরুর বরফ অঞ্চল১৪,০০০,০০০৫,৫০০,০০০অ্যান্টার্কটিকা২আর্কটিকমেরুর বরফ অঞ্চল১৩,৯৮৫,০০০৫,৪০০,০০০আর্কটিক (আলাস্কা, কানাডা, ফিনল্যান্ড , গ্রীনল্যান্ড, আইসল্যান্ড , নরওয়ে, রাশিয়া এবং সুইডেন)৩সাহারাপ্রায় গ্রীষ্মমণ্ডলীয়৯,০০০,০০০+৩,৩০০,০০০+উত্তর আফ্রিকা (আলজেরিয়া, শাদ, মিশর, ইরিত্রিয়া, লিবিয়া, মালি, মৌরিতানিয়া, মরোক্কো, নাইজার , সুদান এবং তিউনিসিয়া)৪অস্ট্রেলীয় মরুভূমিপ্রায় গ্রীষ্মমণ্ডলীয়১৩,৭১,০০০৫,২৯,০০০অস্ট্রেলিয়া৫আরবীয় মরুভূমিপেয়ায় গ্রীষ্মমণ্ডলীয়২৩,৩০,০০০৯,০০০০০পশ্চিম এশিয়া (ইরাক, জর্ডান , কুয়েত, ওমান, কাতার, সৌদি আরব, সংযুক্ত আরব আমিরাত এবং ইয়েমেন)৬গোবি মরুভূমিঠান্ডা শীতকাল১২,৯৫,০০০৫,০০০০০পূর্ব এশিয়া (চীন এবং মঙ্গোলিয়া )৭কালাহারি মরুভূমিপ্রায় গ্রীষ্মমণ্ডলীয়৯,০০০০০360,000দক্ষিণাঞ্চলীয় আফ্রিকা (এঙ্গোলা , বতসোয়ানা, নামিবিয়া এবং দক্ষিণ আফ্রিকা )৮পাটাগোনীয় মরুভূমিঠান্ডা শীতকাল৬,৭৩,০০০২,৬০,০০০০দক্ষিণ আমেরিকা (আর্জেন্টিনা এবং চিলি)৯সিরিয় মরুভূমিপ্রায় গ্রীষ্মমণ্ডলীয়৫,০০,০০০২,০০,০০০পশ্চিম এশিয়া (ইরাক, জর্ডান , এবং সিরিয়া)১০গ্রেট বেসিন মরুভূমিঠান্ডা শীতকাল৪,৯২,০০০১,৯০,০০০যুক্তরাষ্ট্র১১ছিহুয়াহুয়ান মরুভূমিপেয়ায় গ্রীষ্মমণ্ডলীয়৩,৬২,০০০১,৩৯,৭৬৯উত্তর আমেরিকা (মেক্সিকো এবং যুক্তরাষ্ট্র )১২কারাকুম মরুভূমিঠান্ডা শীতকাল৩,৫০,০০০১,৩৫,০০০তুর্কমেনিস্তান১৩কলোরাডো প্লাটেউঠান্ডা শীতকাল৩,৩৬,৭০০১,৩০,০০০যুক্তরাষ্ট্র১৪সোনোরান মরুভূমিপ্রায় গ্রীষ্মমণ্ডলীয়২,৬০,০০০১,০০,০০০উত্তর আমেরিকা (মেক্সিকো এবং যুক্তরাষ্ট্র )১৫কিজিলকুম মরুভূমিঠান্ডা শীতকাল২,৯৮,০০০১,১৫,০০০মধ্য এশিয়া (কাজাখস্তান , তুর্কমেনিস্তান এবং উজবেকিস্তান )১৬তাকলা মাকান মরুভূমিঠান্ডা শীতকাল২,৭০,০০০১,০৫,০০০চীন১৭থর মরুভূমিপ্রায় গ্রীষ্মমণ্ডলীয়২,০০,০০০৭৭,০০০দক্ষিণ এশিয়া (ভারত এবং পাকিস্তান )১৮দাশত-ই মারগোপ্রায় গ্রীষ্মমণ্ডলীয়১,৫০,০০০৫৮,০০০আফগানিস্তান১৯রেগিস্তান মরুভূমিপ্রায় গ্রীষ্মমণ্ডলীয়১,৪৬,০০০৫৬,৪০০আফগানিস্তান২০আতাকামা মরুভূমিহালকা উপকূলীয়১,২৮,০০০৪৯,০০০দক্ষিণ আমেরিকা (চিলি এবং পেরু)২২মোহাভি মরুভূমিপ্রায় গ্রীষ্মমণ্ডলীয়১,২৪,০০০৪৭,৮৭৭যুক্তরাষ্ট্র২২কলোম্বিয়া প্লাটেউঠান্ডা শীতকাল৮৩,১৩৯৩২,১০০যুক্তরাষ্ট্র২৩নামিব মরুভূমিঠান্ডা উপকূলীয়৮১,০০০৩১,০০০দক্ষিণ আফ্রিকা (এঙ্গোলা এবং নামিবিয়া)২৪দাশ্‌তে কাভিরপ্রায় গ্রীষ্মমণ্ডলীয়৭৭,৬০০৩,০০,০০ইরান২৫দাশত-ই লুতপ্রায় গ্রীষ্মমণ্ডলীয়৫১,৮০০২০,০০০ইরান

মরুভূমি প্রধান দেশগুলোতে বনায়ন কার্যক্রম এর মাধ্যমে মরুভূমিকে সবুজে পরিণত করাকে আমরা মূলত মরু সবুজায়ন বলতে পারি।
বিষয়শ্রেণী:মরুভূমি
বিষয়শ্রেণী:মরুকরণ
বিষয়শ্রেণী:বাস্তুতন্ত্র